เทศบาลตำบลบางปู (จังหวัดสมุทรปราการ)

เทศบาลตำบลบางปู เป็นเทศบาลตำบลแห่งหนึ่ง ตั้งอยู่ในเขตอำเภอเมืองสมุทรปราการ จังหวัดสมุทรปราการ 

**ประวัติ**
เดิมเทศบาลตำบลบางปูมีฐานะเป็น สุขาภิบาลบางปู ได้รับการจัดตั้งตามประกาศกระทรวงมหาดไทยเมื่อวันที่ 2 สิงหาคม พ.ศ. 2508 รวมระยะเวลาในการเป็นองค์กรปกครองส่วนท้องถิ่นรูปแบบสุขาภิบาลถึง 33 ปี 9 เดือน 23 วัน มีนายประสิทธิ์ จังประเสริฐ เป็นประธานกรรมการสุขาภิบาลคนแรก และนายสด ชูไสว เป็นประธานกรรมการสุขาภิบาลคนสุดท้าย
ต่อมารัฐบาลมีนโยบายส่งเสริมการกระจายอำนาจสู่ท้องถิ่นมากขึ้น จึงได้ตราพระราชบัญญัติเปลี่ยนแปลงฐานะของสุขาภิบาลเป็นเทศบาลโดยประกาศในราชกิจจานุเบกษา เล่ม 116 ตอนที่ 9 ก วันที่ 24 กุมภาพันธ์ พ.ศ. 2542 มีผลทำให้สุขาภิบาลบางปูได้รับการจัดตั้งเป็น เทศบาลตำบลบางปู เมื่อวันที่ 25 พฤษภาคม พ.ศ. 2542

**ภูมิศาสตร์**

**ที่ตั้งและอาณาเขต**
เขตเทศบาลตำบลบางปูครอบคลุมพื้นที่ 4 ตำบลดังนี้- ทิศเหนือ ติดต่อกับเขตเทศบาลนครสมุทรปราการ เขตเทศบาลเมืองปากน้ำสมุทรปราการ เขตเทศบาลเมืองแพรกษา เขตเทศบาลตำบลแพรกษา เขตเทศบาลเมืองแพรกษาใหม่ (อำเภอเมืองสมุทรปราการ) เขตองค์การบริหารส่วนตำบลบางปลา (อำเภอบางพลี) และเขตองค์การบริหารส่วนตำบลบางเพรียง (อำเภอบางบ่อ)- ทิศตะวันออก ติดต่อกับเขตองค์การบริหารส่วนตำบลคลองด่านและเขตเทศบาลตำบลคลองด่าน (อำเภอบางบ่อ) - ทิศใต้ ติดต่อกับอ่าวไทยและแม่น้ำเจ้าพระยา
*ทิศตะวันตก ติดต่อกับแม่น้ำเจ้าพระยา และเขตเทศบาลตำบลแหลมฟ้าผ่า อำเภอพระสมุทรเจดีย์

**ลักษณะภูมิประเทศ**
เขตเทศบาลตำบลบางปูมีพื้นที่ประมาณ 63.5 ตารางกิโลเมตร มีลักษณะเป็นรูปสี่เหลี่ยมผืนผ้ายาวขนานไปกับฝั่งทะเลด้านตะวันออก มีถนนสุขุมวิทและคลองชลประทานผ่านกลางตลอดพื้นที่ โดยเริ่มตั้งแต่หลักกิโลเมตรที่ 29.250 ของถนนสุขุมวิท ไปจนถึงหลักกิโลเมตรที่ 51.150 แบ่งพื้นที่ออกเป็น 2 ส่วน คือ พื้นที่ฝั่งน้ำจืดคลองชลประทาน (ทิศเหนือ) มีรัศมีจากศูนย์กลางถนนสุขุมวิทออกไปโดยเฉลี่ยประมาณ 2 กิโลเมตร และพื้นที่ฝั่งน้ำเค็ม มีรัศมีจากศูนย์กลางถนนสุขุมวิทไปจดทะเลโดยเฉลี่ยประมาณ 1 กิโลเมตร

**ประชากร**
ปัจจุบันในเขตเทศบาลตำบลบางปูมีประชากรทั้งสิ้น 119,500 คน

**การศึกษา**
 โรงเรียนสังกัดสำนักงานการประถมศึกษาแห่งชาติ จำนวน 13 แห่ง- โรงเรียนสังกัดอื่น ๆ (สช.) จำนวน 9 แห่ง- โรงเรียนสังกัดเทศบาล จำนวน 1 แห่ง- โรงเรียนสังกัดอาชีวศึกษา จำนวน 2 แห่ง

**ศาสนา**
ภายในเขตเทศบาลตำบลบางปูมีวัด 11 แห่ง มัสยิด 1 แห่ง

**การสาธารณสุข**
จากการที่พื้นที่เทศบาลมีการเจริญเติบโตด้านเศรษฐกิจอย่างรวดเร็ว ทำให้มีผลกระทบต่อสภาพการเปลี่ยนแปลงโครงสร้างเศรษฐกิจ สภาพแวดล้อม และประชากร โดยเฉพาะทำให้สภาวะสุขภาพอนามัยของประชากรเปลี่ยนไป แม้ว่าจะมีการขยายการบริการสาธารณสุขภายในพื้นที่เขตเทศบาล ซึ่งมีทั้งสถานพยาบาลของรัฐและเอกชนหลายแห่ง แต่เนื่องจากความต้องการใช้บริการของประชากรมีมาก เพราะมีแรงงานที่ทำงานในโรงงานอุตสาหกรรมและสถานประกอบการต่าง ๆ เป็นจำนวนมากที่ต้องการตรวจรักษาสุขภาพอนามัยอยู่เสมอ ในปัจจุบันการให้บริการด้านสาธารณสุขนับว่ายังไม่เพียงพอต่อความต้องการของประชาชน

**โรงพยาบาลส่งเสริมสุขภาพตำบล**
ในพื้นที่เขตเทศบาลตำบลบางปูมีโรงพยาบาลส่งเสริมสุขภาพตำบลที่อยู่ในความดูแลของกระทรวงสาธารณสุข จำนวน 4 แห่ง คือ- โรงพยาบาลส่งเสริมสุขภาพตำบลท้ายบ้าน- โรงพยาบาลส่งเสริมสุขภาพตำบลท้ายบ้านใหม่- โรงพยาบาลส่งเสริมสุขภาพตำบลบางปู- โรงพยาบาลส่งเสริมสุขภาพตำบลบางปูใหม่
เทศบาลตำบลบางปูได้อุดหนุนเครื่องเวชภัณฑ์และยาชนิดต่าง ๆ ให้แก่โรงพยาบาลส่งเสริมสุขภาพตำบลเหล่านี้เพื่อดูแลสุขภาพอนามัยของประชาชนในชุมชน

**โรงพยาบาลเอกชน**
เทศบาลตำบลบางปูมีบริการของโรงพยาบาลเอกชนจำนวน 2 แห่ง ดังนี้- โรงพยาบาลรัทรินทร์ สาขาบางปู หมู่ที่ 6 กิโลเมตรที่ 34 ตำบลบางปูใหม่- โรงพยาบาลเมืองสมุทร สาขาบางปู หมู่ที่ 6 กิโลเมตรที่ 35 ตำบลบางปูใหม่

**การสังคมสงเคราะห์**
เพื่อให้การสงเคราะห์แก่ประชากรในด้านต่าง ๆ มีมูลนิธิ จำนวน 4 แห่ง คือ- มูลนิธิสิริวัฒนาเชสเชียร์ เป็นสถานสงเคราะห์คนพิการ หมู่ที่ 2 ตำบลท้ายบ้าน- มูลนิธิวัยวัฒนานิวาส เป็นสถานสงเคราะห์คนชรา หมู่ที่ 7 ตำบลท้ายบ้าน- มูลนิธิเด็กโสสะ เป็นสถานสงเคราะห์เด็กกำพร้า หมู่ที่ 2 ตำบลบางปูใหม่- มูลนิธิธรรมกตัญญู เป็นมูลนิธิเพื่อการศาสนาของสมาคมไต้หวัน หมู่ที่ 7 ตำบลบางปูใหม่

**การคมนาคม**

**ทางบก**

**เส้นทางหลัก**
 ถนนสุขุมวิท- ถนนแพรกษา - ถนนตำหรุ-บางพลี- ถนนเลียบคลองระบายน้ำสุวรรณภูมิ

**เส้นทางลัดและสายรอง**
 ซอยเทศบาลบางปู ซอย 77 (ถนนพัฒนา 1 นิคมอุตสาหกรรมบางปู)

**ทางน้ำ**
 อ่าวไทย- แม่น้ำเจ้าพระยา- คลองชลประทาน- คลองบางปลา- คลองตำหรุ- คลองขุด (เลียบถนนตำหรุ-บางพลี)- คลองระบายน้ำสุวรรณภูมิ

**อ้างอิง**

**แหล่งข้อมูลอื่น**
  เว็บไซต์เทศบาลตำบลบางปู
บางปู
บางปู